Noi detalii despre atacatorul de la Viena. Ce a făcut cu câteva ore înainte de masacru.
Atacatorul de la Viena îşi ajutase una dintre vecine să care o sacoşă de cumpărături. Vecinii îl descriu ca pe un tânăr politicos, care nu ar fi fost capabil să facă aşa ceva. Apropiaţii nu au sesizat niciodată nimic în neregulă în comportamentul lui.
Hai să îţi spun ce am aflat despre atacatorul de la Viena. Era un tânăr politicos, despre care nimeni nu s-ar fi gândit că va recurge la un asemenea gest vreodată, cel puţin asta spun vecinii lui.Individul în vârstă de 20 de ani, care a împuşcat cu sânge rece vienezii în seara de luni, îşi ajutase una dintre vecine să care o sacoşă de cumpărături."Doi prieteni îl vizitau adesea. De cele mai multe ori îl acompaniau când el mergea să îşi facă cumpărăturile. Era mereu foarte politicos, întotdeauna. Uneori purta o pereche de pantaloni cum tind ei să poarte, dar nu te gândeşti niciodată la aşa ceva", spune Herrmann Scheerer, vecin. "Luni, în aceeaşi zi în care a comis crima, a ajutat o doamnă să care plasele, pe scări, plasele de cumpărături."Mai mult, vecinii nu au sesizat vreodată ceva în neregulă în comportamentul acestuia."Era un tânăr complet normal, mereu ne saluta când venea acasă şi obişnuia să stea pe bancă. Nu putem înţelege cum cineva ar putea face aşa ceva, suntem cu toţii şocaţi. Nu putem înţelege.".